CELEX: 62011TN0667
Language: sk
Date: 2011-12-28 00:00:00
Title: Vec T-667/11: Žaloba podaná 28. decembra 2011 — Veloss a Attimedia/Parlament

25.2.2012   
            
            
               SK
            
            
               Úradný vestník Európskej únie
            
            
               C 58/15
            
         Žaloba podaná 28. decembra 2011 — Veloss a Attimedia/Parlament
   (Vec T-667/11)
   2012/C 58/28
   Jazyk konania: angličtina
   
      Účastníci konania
   
   
      Žalobkyne: Veloss International SA (Brusel, Belgicko) a Attimedia SA (Brusel) (v zastúpení: N. Korogiannakis, advokát)
   
      Žalovaný: Európsky parlament
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Európskeho parlamentu o prijatí ponuky žalobkýň, ktorá bola predložená ako odpoveď na vyhlásené otvorené zadávacie konanie č. EL/2011/EÚ „Preklad do gréčtiny“ (1) a uvedená ako druhá na zozname úspešných uchádzačov, ktoré bolo žalobkyniam doručené listom z 18. októbra 2011, a všetky s ním súvisiace rozhodnutia následne prijaté žalovaným, vrátane rozhodnutia o zadaní danej zákazky prvému úspešnému uchádzačovi,
            
         
               —
            
            
               zaviazal Európsky parlament na náhradu škody, ktorá žalobkyniam vznikla z titulu straty príležitosti a poškodenia dobrej povesti vo výške 10 000 eur,
            
         
               —
            
            
               zaviazal Európsky parlament na náhradu trov konania vzniknutých v súvislosti s touto žalobou aj v prípade, ak ju Všeobecný súd zamietne.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú päť žalobných dôvodov.
   
               1.
            
            
               Prvý žalobný dôvod založený na tom, že
               
                           —
                        
                        
                           hodnotiaca komisia sústavne zamieňala kritériá výberu účastníkov s kritériami pre zadanie zákazky a rôzne štádiá zadávacieho konania.
                        
                     
         
               2.
            
            
               Druhý žalobný dôvod založený na tom, že
               
                           —
                        
                        
                           Európsky parlament porušil článok 100 ods. 2 finančného nariadenia (2) tým, že žalobkyniam napriek ich písomnej žiadosti neoznámil finančnú ponuku úspešného uchádzača.
                        
                     
         
               3.
            
            
               Tretí žalobný dôvod založený na
               
                           —
                        
                        
                           viacerých nedostatkoch hodnotiacej metódy uplatnenej hodnotiacou komisiou, ako aj na spornom zložení tejto komisie a jej nedostatočnej efektívnosti.
                        
                     
         
               4.
            
            
               Štvrtý žalobný dôvod založený na
               
                           —
                        
                        
                           neurčitosti a nevhodnosti kritérií výberu účastníkov a kritérií pre zadanie zákazky a na tom, že boli zohľadnené kritériá, ktoré uchádzačom neboli oznámené.
                        
                     
         
               5.
            
            
               Piaty žalobný dôvod založený na tom, že
               
                           —
                        
                        
                           hodnotiaca komisia si nevyžiadala dôkaz o nadobudnutom vzdelaní a prekladateľských skúsenostiach zamestnancov úspešného uchádzača.
                        
                     
         
      (1)  Ú. v. EÚ 2011/S 56-090374.
   
      (2)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 2002, s. 1; Mim. vyd. 01/004, s. 74).